kardosdrur/scandi-wiki huggingface dataset:
1. Fußball-Bundesliga 2017-18

1. Fussballbundesliga 2017-18 er den 55. sæson </span>i Bundesligaen, Tysklands bedste fodboldrække. Det begyndte den 18. august 2017, og have sidste spillerunde den 12. maj 2018. Kampprogrammet blev offentliggjort den 29. juni 2017.

Bayern München var de forsvarende mestre og vandt deres 27. Bundesliga-titel den 7. April med fem kampe tilbage, og vandt titlen for sjette gang i træk - for første gang i klubbens historie.

Oversigt 
En af trænerændringer, før starten af sæsonen var hos Borussia Dortmund, der var sluttede på tredjepladsen den foregående sæson. Efter fyringen af Thomas Tuchel, hyrede de hollænderen Peter Bosz i juni 2017, efter at han havde ført Ajax til UEFA Europa League finalen 2017. Dortmund var også den tyske klub, der er involveret i den største transfer i løbet af sommeren, da de solgte den unge franske angriber Ousmane Dembélé til Barcelona for 105 mio. euro Samtidig forberedte de regerende mestre Bayern München sig til sæsonen ved at bryde ligaens transferrekord, da de købte den franske midtbanespiller Corentin Tolisso fra Lyon for €41,5 millioner.

Den 28 September 2017 fyrede Bayern manager Carlo Ancelotti efter rapporter om spillernes utilfreds, på trods af klubben var på tredjepladsen. Han blev erstattet af Jupp Heynckes, der dermed fik sit fjerde ophold i klubben. Den 28 oktober fik en 2-0 sejr over RB Leipzig Bayern på førstepladsen for første gang i sæsonen. I December fyrede Dortmund Bosz da holdet var på syvendepladsen, og erstattede ham med østrigske Peter Stöger der selv havde for nylig blevet fyret hos 1. FC Köln.

I transfervinduet i januar 2018, mistede Dortmund forrige sæsons vicetopscorer, den gabonesiske angriber Pierre-Emerick Aubameyang, der skiftede til Arsenal for €63 mio. De erstattede ham ved at hente Chelseas Michy Batshuayi leje. Fra december til februar havde Bayern en 10-kampsvindende streak, der sluttede med en målløs kamp med Hertha BSC på Allianz Arena, og lykkedes med 13 ubesejrede kampe indtil et 2-1-nederlag i Leipzig den 18. marts.

Dortmund forblev ubesejrede i 12 kampe mellem december og 31. marts, da de tabte 6-0 ude til Bayern. Schalke 04, der sluttede som nummer ti den foregående sæson, var i top 3 det meste af sæsonen. De var ubesejret i 11 kampe mellem september og januar, og havde seks sejre i træk i februar og m,arts, før 3-2-nederlaget til bundholdet, Hamburger SV.

Bayern vandt deres 27. Bundesliga- og 28. tyske titel (6. i træk) den 7. april 2018, og med fem kampe tilbage, efter at have besejret de bayerske kollegaer fra FC Augsburg 4-1.

Hold 

I alt 18 hold deltog i denne udgave af Bundesligaen.

Holdændringer

Stadioner og steder

Personale og trøjer 

1. På ærmerne.

Trænerændringer

Stilling

Resultater

Statistik

Hat-tricks

Rent bur

Antallet af hold efter tilstand

Henvisninger 

Sæsoner i 1. Fußball-Bundesliga
Gyldendals Skala-serie

Gyldendals Skala-serie er en nyere bog-serie, der startede i 2016, med udgivelsen af Lucia Berlins Håndbog for rengøringskoner. Navnet Skala fandt Gyldendals litterær direktør, Johannes Riis, på, da bøgerne har tre forskellige størrelser og kan danne en trappe. Ordet skala betyder også, at helheden er inddelt efter et bestemt princip, uden nødvendigvis at passe sammen, uden denne sammenhæng; Det var også Gyldendals tanke, bag navnet, for bøgernes handling, sprog osv. minder ikke meget om hinanden, men allesammen er enten blevet overset, misforstået eller dømt ude. Bog-serien består hovedsaglige af kvindelige forfattere med undtagelse af Jean Genet og James Baldwin.

Seriens redaktører er Julie Paludan-Müller og Olga Ravn.

Bøgerne i Skala-serien 
 Lucia Berlin: Håndbog for rengøringskoner, 1977. Genudgivet 2016
 Sylvia Plath: Glasklokken, 1963. Genudgivet 2016
 Francoise Sagan: Bonjour Tristesse, 1954. Genudgivet 2016
 Chris Kraus: I Love Dick, 1997. Genudgivet 2017
 Jean Genet: Tyvens dagbog, 1949. Genudgivet 2017
 Marguerite Duras: Lol V. Steins henførelse, 1964. Genudgivet 2018
 Joan Didion: Intet Gælder, 1970. Genudgivet 2018
 Joan Didion: Slæber sig mod Betlehem, 1968. Genudgivet 2018
 James Baldwin: Giovannis værelse, 1956. Genudgivet 2019

Andre af Gyldendals bogserier 
Billige bøgerne (Lanceret 1959)

 Gyldendals Tranebøger
 Gyldendals Spættebøger
 Gyldendals Uglebøger
 Gyldendals Bekkasinbøger

Danske Klassikere - udgivet af Det Danske Sprog- og litteraturselskab, i samarbejder med Borgen (1986-2008) og Gyldendal (2010-nu)

 Danske Klassikere

Referencer

Eksterne henvisninger 

 http://www.gyldendal.dk/artikler/skala-serien

 http://ordnet.dk/ddo/ordbog?query=skala

Skala-serie
Silvano Pietra

Silvano Pietra er en by i provinsen Pavia, som er beliggende i den italienske region Lombardiet, omkring 50 km sydvest for Milano og omkring 25 km sydvest for Pavia. Den 31. december 2004 talte befolkningen 723 indbyggere, og byen havde et areal på 13.8 km2.

Silvano Pietra grænser op til følgende kommuner: Bastida de' Dossi, Casei Gerola, Corana, Mezzana Bigli, Sannazarro de' Burgondi og Voghera.

Byen har været i kronens besiddelse siden Lambert (896), som gav byen til sin mor, Ageltrude. Byen blev i 999 testamenteret af Adelaide af Italien til Monastero di San Salvatore (Pavia), men blev højst sandsynligt stadigt betragtet som tilhørende kronen indtil så sent som det 12. århundrede, hvor det højst sandsynligt var en af de "store rekvisitter" i Corana, som nævnt i Tafelgüterverzeichnis.

Demografisk udvikling 
Data: ISTAT

Referencer

Eksterne henvisninger 

Byer i Lombardiet
Pavia (provins)
Monica Z

Monica Z er en svensk film fra 2013, instrueret af Per Fly med manuskript af Peter Birro. Filmen er en dramatisering af en stor del af sangerinden Monica Zetterlunds liv og karriere med op- og nedture med Edda Magnason i titelrollen.

Handling 

Den enlige mor Monica (Edda Magnason) bor hos sine forældre (Kjell Bergqvist og Cecilia Ljung) i provinsen i Sverige. Hendes far spillede i sin ungdom trompet, men havde aldrig modet til at forfølge en musikalsk karriere. Monica synger sammen med lokale orkestre, men bliver opdaget af førende skikkelser i branchen. I modsætning til faderen kaster hun sig ud i musikkarrieren og bliver et stort navn i Sverige, selv om en beskæmmende sidsteplads ved Eurovision Song Contest 1963 giver ridser i lakken. Hun kommer dog over skuffelsen og får tilbud om at komme til USA og synge sammen med en række af jazzmusikkens store navne. Her oplever hun raceadskillelsen, og hendes internationale karriere brister, da hun insisterer på at spille med sorte musikere.

Både hendes liv og hendes karriere har op- og nedture; i privatlivet får hun problemer, fordi hun både har forhold til mange mænd og efterhånden oparbejder et betydeligt alkoholproblem. Trods sit indlysende musikalske talent og brede anerkendelse savner Monica i den sidste ende altid at blive bekræftet i sin position.

Medvirkende 
I filmen medvirker blandt andet:

Baggrund og optagelse 
Filmen blev produceret af Stellanova Film i samarbejde med Film i Väst, Sveriges Television, danske Eyeworks Fine & Mellow og Svensk Filmindustri. Filmen havde et budget på 40 millioner SEK. Den var støttet af de svenske og danske filminstitutter og Eurimages fra Europarådet.

Filmen havde arbejdstitlerne Monica Z - Hela Sveriges Monica og Monica Zetterlund - Ett lingonris i et cocktailglas (efter et digt, Tage Danielsson skrev til Monica Zetterlund).

Modtagelse 
Filmen fik gennemgående fine anmeldelser, selv om nogle af de historiske friheder, som manuskriptforfatter Peter Birro havde taget, blev kritiseret. Blandt andet blev portrætteringen af Monicas far fremhævet for ikke at være realistisk.

Den blev en publikumssucces i hjemlandet, hvor der blev solgt 62.666 billetter i premiereweekenden. Ved det følgende års uddeling af Guldbaggen var Monica Z nomineret til 11 priser og vandt fire: Bedste instruktion (Per Fly), bedste kvindelige hovedrolle (Edda Magnason), bedste mandlige birolle (Sverrir Gudnason) og bedste kostumer (Kicki Ilander).

Referencer

Eksterne henvisninger 
 

Svenske film fra 2013
Dramafilm fra Sverige
Biografiske film fra Sverige
Film instrueret af Per Fly
Svensksprogede film
Engelsksprogede film
Dmitrij Vasiljev

Dmitrij Ivanovitj Vasiljev (; født 21. oktober 1900, død 5. januar 1984) var en sovjet-russisk filminstruktør. Han instruerede 9 film mellem 1931 og 1960.

Filmografi 
 Lenin i oktober (Ленин в Октябре, 1937)
 Alexander Nevskij (Алекса́ндр Не́вский, 1938) med Sergej Eisenstein
 I fædrelandets navn (Во имя Родины, 1943)
 Sjukovskij (Жуковский, 1950)
 Nad Tissoj (Над Тиссой, 1958)
 Oni sjli na Vostok (Они шли на Восток, 1964)

Eksterne links 
 

Filminstruktører fra Sovjetunionen
Svensk mesterskab i ishockey 1922

Det svenske mesterskab i ishockey 1922 var det første svenske mesterskab i ishockey for mandlige klubhold. Mesterskabet havde deltagelse af otte klubber, der alle var fra Stockholm-området, og stævnet blev afviklet på tre dage, 10. - 12. marts 1922, på Stockholms Stadion i Stockholm.

Mesterskabet blev vundet af IK Göta, som i finalen vandt 6-0 over Hammarby IF i en kamp, hvor Einar "Stor-Klas" Svensson scorede fire mål, mens Bror Arwe og Åke Nyberg hver bidrog med én scoring. Kampen skulle have været startet kl. 19:00, men ingen af holdene havde indfundet sig på det planlagte klokkeslæt, og den kom først i gang med et kvarters forsinkelse.

IK Göta havde et par spillere på holdet, som tidligere havde deltaget ved den olympiske ishockeyturnering i 1920 i Antwerpen. Holdlederen for OL-holdet, Raoul Le Mat, var dommer i den første SM-finale. Finalen overværedes af 200 tilskuere og blev spillet under dårlige vejrforhold med kraftig blæst og streng kulde.

Resultater

Første runde

Semifinaler

Finale

Spillere

Kilder 
 Passionhockey - Championnat de Suède 1921/22 
 Svenska Ishockeyförbundet - Historik - Nationellt 
 Hammarbys hockeyhistoria - Om den första SM-finalen någonsin 
 Hammarbys hockeyhistoria - 1921-22 

1922
Sport i 1922
Dimitrios Triantafyllakos

Dimitrios Triantafyllakos (; født 3. april 1890, død 22. maj 1966) var en græsk sprinter. Han deltog i mændenes 100-meterløb ved de Olympiske Lege i sommeren 1912. Legene foregik i Stockholm, og Dimitrios var 22 år gammel, da han deltog.

Kilde

Eksterne henvisninger 
  

Sprintere fra Grækenland
Deltagere for Grækenland ved sommer-OL 1912
Gareth Williams (skuespiller)

Gareth Williams er en amerikansk skuespiller. Han er sikkert bedst kendt for sin rolle som Mike Potter, en tilbagevendende karakter i tv-dramaet Dawson's Creek.

Eksterne henvisninger 
 

Skuespillere fra USA
Gareth Williams

Gareth Williams er navnet på flere personer:
 Gareth Williams (skuespiller), amerikansk skuespiller
 Gareth Williams (manuskriptforfatter), amerikansk manuskriptforfatter
Niels Lyngsø

Niels Lyngsø (født 27. maj 1968) er en dansk forfatter, lyriker og oversætter. Han er lyrikanmelder ved Politiken og tidligere redaktør på lyriktidsskriftet Den Blå Port (1999-2000).

Udgivelser

Skønlitteratur 

 Maske & Maskine. Borgen, 1992 (digtsamling)
 Stof. Borgen, 1996 (digtsamling)
 Force majeure. Borgen, 1999 (digtsamling)
 Kampen om Syrakus. Gyldendal, 2002 (børnebog)
 Morfeus. Gyldendal, 2004 (poesi)
 39 digte til det brændende bibliotek. Gyldendal, 2007 (digtsamling)
 Fremmed under samme hud. Gyldendal, 2013 (digtsamling)
 Min ukendte bror. Gyldendal, 2015 (roman)
 Himlen under jorden. Gyldendal, 2016 (roman)
Ti dages stilhed. Gyldendal, 2019 (roman)

Øvrige 

Han har oversat over 40 bøger - nogle af dem er her:

 Roseromanen  på danske vers.
 Jean Genet:Tyvens dagbog. Gyldendal, 2017 (oversættelse)
 Claire Castillon: Insekt. Forlaget Per Kofod, 2007 (oversættelse)

Niels Lyngsø har lavet en introduktion til filosoffen Michel Serres' forfatterskab.
 En eksakt rapsodi: om Michel Serres' filosofi. Borgen, 1994.

Før skrift var en almen ting, brugte man kun ordet til at lave sine fortællinger på. Det valget Lyngsø at gå lidt tilbage til ved at lave en rap-lignende lydpoesi under alteregoet Stemmejernet. Han skrev ikke noget ned, da han lavede det.
 Stemmejernet: sigdetvidere. Geiger Records, 2011

Referencer

Eksterne henvisninger 
 Niels Lyngsøs hjemmeside

Dansksprogede forfattere fra Danmark
Digtere fra Danmark
Oversættere fra Danmark
Just Betzer

Just Betzer (født 11. juni 1944 i Åbyhøj, død 6. november 2003 i Lumsås i Odsherred) var en dansk filmproducent.

Just Betzer begyndte sin filmkarriere som syvårig med job i farens biograf i Park Teatret i Risskov.

I 1988 vandt sammen med filminstruktør Gabriel Axel en Oscar-statuette for filmatiseringen af Karen Blixens Babettes gæstebud.

Filmografi 

 1962, Den rige enke
 1962, Soldaterkammerater på sjov
 1962, Sømænd og svigermødre
 1962, Prinsesse for en dag
 1963, Hvad med os?
 1963, Støvsugerbanden
 1964, Kampen om Næsbygaard
 1965, Hold da helt ferie
 1966, Naboerne
 1967, Mig og min lillebror
 1967, Brødrene på Uglegaarden
 1967, Den røde kappe
 1968, Det er så synd for farmand
 1969, De fem og spionerne
 1970, De fem i fedtefadet
 1970, Ekko af et skud
 1971, Far til fire i højt humør
 1972, Lenin, din gavtyv!
 1973, Revykøbing kalder
 1975, Familien Gyldenkål
 1976, Julefrokosten
 1976, Familien Gyldenkål sprænger banken
 1976, Brand-Børge rykker ud
 1977, Pas på ryggen, professor!
 1977, Familien Gyldenkål vinder valget
 1978, Vinterbørn
 1978, Slægten
 1978, Firmaskovturen
 1979, Krigernes børn
 1979, Johnny Larsen
 1980, Øjeblikket
 1980, Verden er fuld af børn
 1980, Attentat
 1982, Det parallelle lig
 1982, Tre engle og fem løver
 1982, Kidnapning
 1984, Min farmors hus
 1984, Suzanne og Leonard
 1985, Hitman
 1987, Babettes gæstebud
 1987, Døden på larvefødder
 1988, Pigen i gyngen
 1990, Farlig leg
 1991, En dag i oktober

Eksterne henvisninger 
 
 

Filmproducere fra Danmark
Ivar Slik

Ivar Slik (født 27. maj 1993 i Nigtevecht, Nederlandene) er en nederlandsk tidligere cykelrytter.

Hold 

 2012 –  Rabobank Continental Team
 2013 –  Rabobank Development Team
 2013 –  Belkin-Pro Cycling Team (praktikant fra 1/8)
 2014 –  Rabobank Development Team
 2015 –  Roompot Oranje Peloton
 2016 –  Roompot Oranje Peloton
 2017 –  Monkey Town Continental Team
 2018 –  Monkey Town Continental Team

Kilder 
Artiklen er oversat fra Wikipedia på nederlandsk

Eksterne henvisninger 

Mandlige cykelryttere fra Nederlandene
Rozanne Slik

Rozanne Slik (født 12. april 1991 i Bergen, Nederlandene) er en nederlandsk cykelrytter.

Slik er den ældre søster af Ivar Slik. Efter to år hos Parkhotel Valkenburg, og to år på Liv-Plantur (og dens efterfølger Team Sunweb), kører hun fra 2018 hos franske FDJ Nouvelle-Aquitaine-Futuroscope.

Kilder 
Artiklen er oversat fra Wikipedia på nederlandsk

Eksterne henvisninger 

Kvindelige cykelryttere fra Nederlandene
Styret underboring

Styret underboring er en metode til at udføre opgravningsfri boringer. Denne metode anvendes typisk ved anlæg af bl.a. 
 Kloakering 
 Vandledninger 
 Gasledninger 
 Fjernvarmeledninger 
 Kabler 
 Renseanlæg 
 Fjernvarme 
 Dræning 

Modsat traditionelle boringer som kræver opgravninger der påvirker omgivelserne, kan man med styret underboring undgå opgravninger, hvorved miljø og omgivelser belastes mindst muligt.

Boringen sker mellem to, allerede gravede, mindre huller hvorfra der fjernstyres et borehoved som efterfølgende påmonteres den ledning der skal løbe mellem de udgravede huller. Udstyret gør det ligeledes muligt at lave bløde kurver uanset om der skal bore op, ned eller til siden.

Referencer 

Tunneler
Shonan Bellmare

Shonan Bellmare (湘南ベルマーレ, Shōnan Berumāre) er et fodboldhold fra Hiratsuka i Kanagawa præfekturet, Japan. Navnet Bellmare er et sammensat ord fra det latinske for "smukke" og "hav". Shonan står for området hvor Hiratsuka indgår.

Holdet hed fra og med 1993 Shonan Bellmare, men i og med at de begyndte at deltage i den japanske professionelle liga J-League 1994 blev de tvunget til at ændre navnet, fordi J-League krævede, at holdets hjemby ville indgå i navnet. De blev kaldt Bellmare Hiratsuka. Da J-League ændrede sine regler i 2000 ændrede holdet sit navn tilbage til den nuværende.

Den mest berømte japanske spiller, der spillede for Shonan Bellmare, er Hidetoshi Nakata. Han spillede mellem 1995 og 1998 før han flyttede til Italien og Perugia.

Historie 
Klubben blev grundlagt i 1968 som Towa Real Estate SC i Nasu, Tochigi.

Historiske slutplaceringer

Nuværende trup 
Pr. 9. september 2019.

Noter

Eksterne henvisninger 
 J.League

Fodboldklubber i Japan
Etableret i 1968
Natasja Burgers

Natasja Burgers (født 19. juni 1975) er en tidligere hollandsk håndboldspiller, som senest i 2012 spillede for VOC Amsterdam og Hollands håndboldlandshold.

Hun har tidligere optrådt i danske storklubber, som GOG, Viborg HK, Randers HK og Aalborg DH.

Referencer

Eksterne henvisninger 

Håndboldspillere fra Nederlandene
Olga Assink

Olga Anne Maria Assink (født 25. marts 1978) er en tidligere hollandsk håndboldspiller, som i sin aktive karriere primært spillede i en række danske ligaklubber som Viborg HK, GOG og Skive fH samt på Hollands håndboldlandshold. Assink var stregspiller.

Karriere
I slutningen af 1990'erne var der ikke en egentlig damehåndboldliga i Holland, og de bedste spillere trænede primært på landsholdet. Den danske landsholdstræner Jan Pytlick indledte et samarbejde med sin hollandske kollega Bert Bouwer, og han foreslog, at nogle af de bedste af spillerne skulle spille i Danmark. Derfor ankom i julen 1999 fire talentfulde hollandske landsholdsspillere, heriblandt Assink, til GOG med økonomisk støttet fra rigmanden Ton van Born. Spillerne blev hurtigt en succes og var blandt andet medvirkende til, at GOG vandt pokalturneringen i 1999-2000. 

Fire år senere skiftede hun til storklubben Viborg HK, hvor hun spillede i alt fem sæsoner og var med til at vinde det danske mesterskab i 2004 og 2006, pokalfinalen i 2003, EHF-Cup'en i 2004 og EHF Champions League i 2006, sidstnævnte over slovenske RK Krim, med en samlet sejr over to kampe på 44-43. Egentlig stoppede hun sin karriere efter en del skader ved sæsonens afslutning i 2006, men efter en vellykket operation tog hun en afstikker til Skive fH i 2007-08 og fødte sit første barn, mens hun spillede på lavere niveau på Viborgs andethold, men i 2009 vendte hun tilbage til VHK's førstehold på et tidspunkt, hvor holdet havde skadesproblemer på stregpositionen. Sommeren 2010 var det dog endegyldigt slut på den aktive karriere.

På det hollandske landshold spillede Assink i alt 203 kampe i perioden 2000-2015, og hun er den mest scorende hollandske landsholdsspiller med 954 mål.

Hun blev i november 2016 assistent for Helle Thomsen som landstræner på det hollandske kvindehåndboldlandshold. Dette var hun indtil efteråret 2018.

Referencer

Eksterne henvisninger 
 

Håndboldspillere fra Nederlandene
Håndboldspillere fra Skive fH
Transiting Exoplanet Survey Satellite

Transiting Exoplanet Survey Satellite (TESS) er et rumobservatorium, der indgår i NASA's Explorers program, der leder efter exoplaneter ved hjælp af transitmetoden i et område, der er 400 gange større end det område, der blev dækket af Kepler-rumteleskopet.

TESS blev opsendt den 18. april 2018 fra Cape Canaveral (SLC-40) med løfteraketten Falcon 9 udviklet af SpaceX. Det forventes, at TESS finder mere end 20.000 exoplaneter; til sammenligning var ved opsendelsen opdaget ca. 3.800 exoplaneter.

TESS' primære mission er over en periode på to år være at lede efter exoplaneter omkring de mest lysende stjerner nær Jorden. TESS vil benytte en række forskellige kameraer for at undersøge himlen. Med TESS er det være muligt at skaffe data om masse, størrelse, massefylde og kredsløb også for mindre planeter, herunder klippeplaneter i den beboelige zone om moderstjernen.

TESS' fund bliver nærmere undersøgt af rumobservatoriet James Webb Space Telescope og af andre jordbaserede teleskoper.

TESS er i en stærkt elliptisk kredsløb om Jorden. Kredsløbet bringer TESS ud i en afstand, der svarer til Månens afstand fra Jorden.

Referencer

Eksterne henvisninger 
 TESS' officielle hjemmeside på NASA.gov

Rumobservatorier
Daniel Ravier

Daniel Ravier (født 17. marts 1948 i Lyon, Frankrig) er en fransk tidligere fodboldspiller (midtbane).

Ravier spillede på klubplan primært for Olympique Lyon i sin fødeby. Her var han i 1973 med til at vinde både pokalturneringen Coupe de France og landets Super Cup, Trophée des Champions.

Senere i karrieren spillede han for Reims og FC Villefranche.

Ravier spillede desuden i 1973 to kampe for det franske landshold.

Titler 
Coupe de France
 1973 med Olympique Lyon

Trophée des Champions
 1973 med Olympique Lyon

Referencer

Eksterne henvisninger 

Fodboldspillere fra Frankrig
Fodboldspillere fra Olympique Lyon
Fodboldspillere fra Stade Reims
Personer fra Lyon
Jules Zvunka

Jules Zvunka (født 17. august 1948 i Le Ban-Saint-Martin, Frankrig) er en fransk tidligere fodboldspiller (forsvarer), og senere træner.

Zvunka spillede på klubplan hos henholdsvis FC Metz og Olympique Marseille. I tiden hos Marseille var han med til at vinde både to franske mesterskaber og to pokaltitler.

Titler 
Ligue 1
 1971 og 1972 med Marseille

Coupe de France
 1969 og 1972 med Marseille

Referencer

Eksterne henvisninger 

Fodboldspillere fra Frankrig
Fodboldtrænere fra Frankrig
Fodboldspillere fra Olympique Marseille
Fodboldspillere fra FC Metz
Jean-Louis Hodoul

Jean-Louis Hodoul (født 1. april 1946 i Marseille, Frankrig) er en fransk tidligere fodboldspiller (forsvarer).

Hodoul spillede størstedelen af sin aktive karriere hos Olympique Marseille i sin fødeby. Her var han med til at vinde både to franske mesterskaber og to pokaltitler. Senere i karrieren spillede han for SC Bastia og Troyes AC.

Hodoul nåede aldrig at repræsentere Frankrigs A-landshold, men var i 1968 med et særligt OL-landshold med ved OL i Mexico City.

Titler 
Ligue 1
 1971 og 1972 med Marseille

Coupe de France
 1969 og 1972 med Marseille

Referencer

Eksterne henvisninger 

Fodboldspillere fra Frankrig
Fodboldspillere fra Olympique Marseille
Fodboldspillere fra Troyes AC
Fodboldspillere fra SC Bastia
Personer fra Marseille
Louis Cardiet

Louis Cardiet (født 20. januar 1943 i Quimperlé, Frankrig, død 28. april 2020) var en fransk fodboldspiller (Forsvar).

Cardiet spillede gennem sin karriere primært for Rennes og Paris Saint-Germain. Hos Rennes var han to gange, i 1965 og 1971, med til at vinde den franske pokalturnering.

Cardiet spillede desuden seks kampe for det franske landshold. Hans første var en venskabskamp mod Argentina 3. juni 1965, hans sidste en venskabskamp mod Sovjetunionen 3. juni 1967.

Titler 
Coupe de France
 1965 og 1971 med Rennes

Referencer

Eksterne henvisninger 

Fodboldspillere fra Frankrig
Fodboldspillere fra Stade Rennais FC
Fodboldspillere fra Paris Saint-Germain
What Is Love

"What Is Love" er en sang indspillet af den trinidiansk-tyske eurodance- og house-musiker Haddaway fra hans debutalbum, The Album. Sangen genkendes ved sit omkvæd "What is love? Baby don't hurt me, don't hurt me...no more." Sangen var et nummer 1-hit i 13 lande.

Hitlister

Referencer 

Nummer-et hits i Danmark
Singler fra 1993
Nummer-et hits i Norge
René Cédolin

René Cédolin (født 13. juli 1940 i Mantes-la-Jolie, Frankrig) er en fransk tidligere fodboldspiller (forsvarer), og senere træner.

Cédolin spillede på klubplan 13 sæsoner hos Rennes, hvor han var med til at vinde den franske pokalturnering i både 1965 og 1971. Han repræsenterede også Caen.

Efter sit karrierestop var Cédolin i en årrække træner, blandt andet for sin gamle klub som aktiv, Rennes, samt for Troyes og Guingamp.

Titler 
Coupe de France
 1965 og 1971 med Rennes

Referencer

Eksterne henvisninger 

Fodboldspillere fra Frankrig
Fodboldtrænere fra Frankrig
Fodboldspillere fra SM Caen
Fodboldspillere fra Stade Rennais FC
André Betta

André Betta (født 4. marts 1943 i Beaune, Frankrig) er en fransk tidligere fodboldspiller (midtbane).

Gennem sin 18 år lange karriere repræsenterede Betta blandt andet Rouen, Reims og Rennes. Hos sidstnævnte var han i 1971 med til at vinde den franske pokalturnering.

Betta spillede desuden i 1968 to kampe for det franske landshold, mod henholdsvis Sovjetunionen og Norge.

Titler 
Coupe de France
 1971 med Rennes

Referencer

Eksterne henvisninger 

Fodboldspillere fra Frankrig
Fodboldspillere fra Stade Rennais FC
Fodboldspillere fra Stade Reims
Fodboldspillere fra Girondins Bordeaux
Fodboldspillere fra FC Metz
Fodboldspillere fra FC Rouen